רונה תמיר

רונה תמיר (נולדה ב-25 ביולי 1978 בתל אביב) היא תסריטאית ואשת תוכן ישראלית.

== ביוגרפיה ==
רונה תמיר נולדה וגדלה בתל אביב להדס, עובדת סוציאלית, וגדעון, במאי ומורה לתיאטרון, מתרגם ועורך.

למדה במגמת תיאטרון בבית הספר לאמנויות ובתיכון לאמנויות ע״ש תלמה ילין. בזמן לימודיה השתתפה בתוכנית ״תופסים ראש<ref></ref>״ ושיחקה בסרט הקולנוע ״ארץ חדשה״ בבימוי אורנה בן דור ובהצגה ״האב״ בתיאטרון הבימה<ref>http://archive.habima.co.il/showPage/?itemId=706</ref>.

בצבא שירתה ככתבת בבטאון חיל האוויר<ref></ref>.

לאחר שחרורה מהצבא סיימה תואר ראשון בהיסטוריה כללית והיסטוריה של עם ישראל באוניברסיטת תל אביב. למדה קולנוע בתוכנית הבינלאומית של FAMU, האקדמיה לאמנויות בפראג, צ׳כיה. למדה לתואר שני בקולנוע באוניברסיטת תל אביב אך לא השלימה את התואר.

חיה בניו יורק עם בן זוגה [https://www.ishim.co.il/p.php?s=אלון+בנארי אלון בנארי] וילדיהם.  

== קריירה ==
במהלך לימודיה לתואר שני כתבה וביימה את הסרטים הקצרים "פוליטיקלי קורקט" (2004) ו"על ראש שמחתי" (2005) במסגרת [https://nfct.org.il/blog/movies/מבטים-2004-הפנים-של-המדינה/ פרויקט "מבטים"], עבור פסטיבל ירושלים, בהפקת מיכה שגריר וטלעד.

החלה את דרכה בטלוויזיה בתפקידי תחקיר ותוכן בסדרות דוקומנטריות כגון ״[https://archive.kan.org.il/main/vod/jewish_state/ במדינת היהודים]״ (ערוץ 1), ״[https://www.tvland.co.il/show.asp?ID=1523&Q=%F2%F9%F8%FA%20%E4%E3%E9%E1%F8%E5%FA עשרת הדיברות]״ (קשת), ״[https://nfct.org.il/blog/movies/אנטישמיות-לא-מה-שחשבת/ אנטישמיות – לא מה שחשבת]״ (רשת) ובחדשות ערוץ 10.

בשנים 2005–2007 הגישה (תחילה עם אור ישראלי ומאוחר יותר עם דנה ספקטור, שחר סגל ואחרות) את תוכנית הצהרים ברדיו תל אביב, תוכנית הומור וסאטירה בענייני היום. בשנים 9–2008 החליפה זמנית את עירית לינור בהגשת תוכנית הרדיו ״המילה האחרונה״ בגל״צ.

במהלך השנים כתבה עבור תוכניות הומור וסדרות טלוויזיוניות, ביניהן: ״ארץ נהדרת״ עונה 4 (קשת), "מצב האומה" (רשת), ״בלתי הפיך" עונה 2 (רשת), "לצחוק או למות" (רשת), "הלילה עם ליאור שליין" (ערוץ 10), ״אולי הפעם״ (יס) ועוד.

פרסמה כתבות ומאמרים במגזין ״המקום הכי חם בגיהנום״<ref></ref> והשתתפה בכתיבת המדור הסאטירי ״[https://www.haaretz.co.il/magazine/2013-05-14/ty-article/.premium/0000017f-db0e-d4e1-a57f-fbcf8ac70000 באנה באנה]״ במוסף הארץ.

מנחה סדנאות כתיבה יוצרת בניו יורק מטעם עמותת [https://nywriterscoalition.org/ NY Writers Coalition], המנגישה סדנאות כתיבה עבור קבוצות אוכלוסייה מוחלשות. בין היתר העבירה תמיר סדנאות בבית הכלא רייקרז, במקלטים לנשים חסרות בית ומתמודדות נפש, בהוסטלים לשורדות זנות, בספריות לעיוורים ועוד<ref></ref>.

כתבה את התסריט לסרט My Happy Ending (2023) על פי המחזה סוף טוב מאת ענת גוב, בכיכובה של אנדי מקדואל. בימוי: טל גרניט ושרון מימון, הפקה: סרטי פאי.

כתבה למופע של הקומיקאית נועם שוסטר אליאסי [https://freefestival.co.uk/show.aspx?ShowID=7802 Coexistence My Ass] שעלה בפסטיבל אדינבורו 2023<ref></ref>.

בחודשי פברואר-מרץ 2024 שודרה בקשת 12 סדרת הדרמה הרומנטית "חולי אהבה", אותה יצרה וכתבה יחד עם טל גרניט ושרון מימון.

== קישורים חיצוניים ==

* [https://kneller.co.il/תמיר-רונה/ רונה תמיר], באתר [https://kneller.co.il/ קנלר ייצוג אמנים]
* מיכל ליבר רונן, "[https://www.seret.co.il/actuality/article.asp?catCase=1&id=13906 ענת גוב היא דמות עם שיעור קומה כמו שמדמיינים נביאים מפעם]", באתר סרט, 7 ביוני 2023
* Katie Walsh, "[https://www.latimes.com/entertainment-arts/movies/story/2023-02-23/review-andie-macdowell-my-happy-ending Review: Andie MacDowell brings signature charm to the modest but insightful ‘My Happy Ending’], in Los Angeles Times, February 23, 2023
* [https://www.ha-makom.co.il/author/rvnhtmyr/ רונה תמיר], Author at המקום הכי חם בגיהנום

== הערות שוליים ==

קטגוריה:תסריטאי טלוויזיה ישראלים
קטגוריה:תלמה ילין (בית ספר)
קטגוריה:ישראליות שנולדו ב-1978
קטגוריה:ישראלים שנולדו ב-1978